system
Răspunde în limba română, în stilul Wikipedia, cat mai corect gramatical.
user
Ce detalii ai despre Berini, Timiș?
assistant
Berini (în , colocvial Berény, etimologic de la bárány, în trad. "miel") este un sat în comuna Sacoșu Turcesc din județul Timiș, Banat, România.

Pozitionare geografica 
Satul Berini face parte din comuna Sacoșu Turcesc.Satul este situat la aproximativ 28 km de Timișoara.In sat se poate ajunge fie cu masina,fie cu autobuzul(cursa regulata) pe traseul Timisoara-Tormac sau Timisoara-Sipet.

Atestare documentara 
1333 - sacerdos de Beren, 	
1334 - Sereni (=Bereni), 
1473 - oppidum Beren, 
1587 - 1589 - Berjn, 
1717 - Berino, 
1723 - 1725 - Berin, 
1828 - Berény, 
1851 - Berény, 
1913 - Temesbéreny

Populația

Mediu natural 
Satul Berini este situat în Lunca Pogoniciului,  la sud de râul Pogăniș, numit popular Pogonici.
O parte din Lunca Pogoniciului,  mai ales zona localităților Berini-Otvești,  și Nițchidorf, în suprafață de 75,5 hectare, a fost declarată rezervație naturală. Obiectivul principal al acestei rezervații îl constituie protejarea lalelei pestrițe (Fritilaria meleagris), specie mediteraneană din familia liliaceelor.

Localizare 
Vecini:
est: Blajova
sud: Tormac și Cerna
vest: Liebling
nord: Stamora Română și Otvești

Vestigii istorice și arheologice 

În punctul Gomila Cerii o movilă de pământ indică un obiectiv arheologic.

Pe malul Pogoniciului, către Blajova, se găsesc ruinele unuia dintre forturile turcești de graniță, datând din vremea Pașalâcului de Timișoara.

Vechea biserică ortodoxă, ridicată, după unele surse, în secolul al XIV-lea, era singura biserică bănățeană din lemn, care păstra arhaica planimetrie cu două abside laterale rectangulare, arhitectură specifică unor lăcașe de cult zidite. Bisericuța din lemn a fost, practic, reconstruită la Pișchia, după ridicarea noii biserici de zid la Berini și după ce se atinsese un nivel de degradare extrem. Cererea de strămutare a fost solicitată de parohia din Pișchia în 1985, în condițiile în care, în acea perioadă, era aproape imposibil să se primească aprobare pentru ridicarea unei noi biserici. Comunitatea ortodoxă din Pișchia își dorea o biserică proprie și nu a depus prea multe eforturi în vederea unei restaurări veritabile. Cu această ocazie s-a pierdut aproape în întregime materialul lemnos medieval, după ce incendiul din 1958 contribuise și acesta la diminuarea substanței originare. Astăzi, biserica din Pișchia nu prezintă decât asemănări de planimetrie cu vechea biserică din Berini.

Cronologie administrativă 
1839 comitatul Timiș, plasa Timiș
1863 comitatul Timiș, plasa Ciacova
1873,1880 comitatul Timiș, plasa Buziaș
1890,1910 comitatul Timiș, plasa Ciacova
1920 județul Timiș-Torontal, plasa Ciacova
1930 județul Timiș-Torontal, plasa Buziaș
1941 județul Timiș, plasa Ciacova
1956 regiunea Timișoara, raionul Gătaia
1966 regiunea Banat, raionul Deta, com. Berini
1968 județul Timiș, comuna Sacoșu Turcesc

Economie 

Agricultura și creșterea animalelor reprezintă ocupațiile de bază ale locuitorilor. Câțiva mici întreprinzători locali diversifică, în mică măsură, aria ocupațiilor din localitate. Unul dintre aceștia a amenajat balta Zdrânca pentru pescuit sportiv. A fost reluată, în ultimul timp, naveta spre Timișoara.

Educatie 
Din anul 1776 pana in anul 1976 in satul Berini se aflase in activitate Scoala Generala cu clasele I-VIII Berini.Din anul 1976 satul Berini ramane doar cu invatamantul primar si gradinita cu program normal.In anul 2016 majoritatea elevilor de la Scoala Primara Berini sunt tigani.

Bibliografie 
 Suciu, Coriolan - Dicționar istoric al localităților din Transilvania, vol. I, București, 1967
 Nica, Octavian - Lunca Pogănișului, în Agenda, Timișoara, nr. 15, 10 aprilie 2004
 Roșiu, Liliana - Considerații privind strămutarea, ca soluție extremă de salvare a unor biserici de lemn din județul Timiș, în Memoria satului românesc I., Timișoara, 1977
Varga E. Statistică recensăminte după limba maternă, respectiv naționalitate, jud. Timiș 1880 - 1992

Note

Legături externe 

 Anuarul Socec al României Mari 1924-1925 - online de la Biblioteca Congresului S.U.A.

Berini, Sacoșu Turcesc
Berini, Sacoșu Turcesc